અલબત્ત, પ્રશાંત કિશોર અને એઆઇસીસીના કેટલાક કારભારીઓ વચ્ચે થયેલી ચડભડને કારણે પંજાબમાં પક્ષની તકો પર અસર પડી શકે છે કે જ્યાં કોંગ્રેસ, આપ અને અકાલીદળ વચ્ચે ત્રિપાં‌િખયો જંગ ખેલાવાની શકયતા છે. પંજાબમાં પક્ષનું સંગઠન નબળું હોવાથી પ્રશાંત કિશોરે કેટલાંક ક્રાંતિકારી પગલાં લેવાની સલાહ આપી છે. આ ઉપરાંત ઉત્તર પ્રદેશમાં પાયાના સ્તરે કાર્યકરોનો જુસ્સો વધારવા બ્લોક સ્તરે કાર્યાલયો ખોલવાના સૂચનથી પ્રશાંત કિશોરના વિરોધીઓમાં હલચલ મચી ગઇ છે.